paragraph_text: Bušeher (perz. بوشهر; Būšeher/Bušehr<ref>U literaturi se pojavljuje i u arapskom obliku Bushahr/Bušahr/Bušaher, a u jezicima Europe i kao Busher/Busheer/Bušer, Bushir/Bušir ili Bouchir/Buchir/Bučir) je grad u Iranu, sjedište Bušeherske pokrajine i važna luka na obali Perzijskog zaljeva. Od glavnog grada Teherana udaljen je približno 1280&nbsp;km prema jugu. Bušeher je osnovan tijekom sasanidskog razdoblja, a u vrijeme vladavine afšaridskog Nader-šaha postao je najvažnijom iranskom ratnom lukom.<ref>  Danas grad predstavlja važno pomorsko čvorište; povezan je autocestama s Ahvazom na sjeverozapadu, Širazom na sjeveroistoku, te obalnom cestom s Bandar Abasom na jugoistoku. Gradska luka služi pretežito za izvoz nafte i poljoprivrednih proizvoda iz plodnih polja u pokrajini Fars, a među ostalim važnijim gospodarskim granama su ribarstvo i građevinarstvo. U Bušeheru se nalazi NE Bušeher, prva iranska nuklearna elektrana i važna karika u nuklearnom programu. Prema popisu stanovništva iz 2006. godine u Bušeheru je živjelo 161.674 ljudi.